Сёння адзначаецца 130-годдзе з дня нараджэння Язэпа Драздовіча. Мастак, скульптар, педагог, вучоны, пісьменнік, ён абышоў усю Беларусь наяве і падарожнічаў па Сонечнай сістэме ў сне, даследаваў мінуўшчыну і прадказваў будучыню. Да канца года ў Нацыянальным мастацкім музеі працуе выстава “Сусвет Язэпа Драздовіча”. Карэспандэнт “К” паглядзела яе разам з куратарам Вольгай Архіпавай і даведалася, як выглядаюць жыхары Сатурна і чаму сіле лепш проціпастаўляць розум.